Diari Oficial de la Generalitat Valenciana


Sumari del DOGV 5699, del 08-02-2008 (2008/1353)

RESOLUCIÓ de 29 de gener de 2008, de la Direcció General d'Empreses Agroalimentàries i Desenvolupament del Medi Rural, per la qual s'autoritza l'ampliació de les instal·lacions i el canvi de titularitat de l'establiment d'aqüicultura marina, amb número de registre 024 (granja marina en terrenys de domini públic maritimoterrestre davant del terme de Guardamar del Segura), a favor de Granja Marina Bahía de Santa Pola, SLU.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5699

Data del DOGV
:   08-02-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/1353


Data del document
:   29-01-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Guardamar del Segura
    * empresa privada
    * piscicultura

RESOLUCIÓ de 29 de gener de 2008, de la Direcció General d'Empreses Agroalimentàries i Desenvolupament del Medi Rural, per la qual s'autoritza l'ampliació de les instal·lacions i el canvi de titularitat de l'establiment d'aqüicultura marina, amb número de registre 024 (granja marina en terrenys de domini públic maritimoterrestre davant del terme de Guardamar del Segura), a favor de Granja Marina Bahía de Santa Pola, SLU. [2008/1353]  
Vista la Resolució, de 13 de novembre de 2001, de la Direcció General de Pesca i Comercialització Agrària (DOGV número 4148, de 14.12.2001), per la qual s'autoritza al Centro de Investigaciones Marinas Delta del Vinalopó, SA, la instal·lació d'un establiment de granja marina en terrenys de domini públic maritimoterrestre davant del terme municipal de Guardamar del Segura (Alacant), d'acord amb la Resolució, de concessió d'ocupació de domini públic, de data 2 d'octubre de 2001, del Ministeri de Medi Ambient.  
Vista la sol·licitud d'ampliació de les instal·lacions de la granja marina, presentada el 9 de novembre de 2005, pel Centro de Investigaciones Marinas Delta del Vinalopó, SA.  
Vista la Resolució, de la Direcció General de Costes, de 24 de setembre de 2007, per la qual es concedix la pròrroga de la concessió atorgada per Orde Ministerial, de data 2 d'octubre de 2001, del Ministeri de Medi Ambient, al Centro de Investigaciones Marinas Delta del Vinalopó, SA.  
Vista l'Orde Ministerial, de data 28 de novembre de 2007, del Ministeri de Medi Ambient, per la qual s'emet informe favorable de la sol·licitud d'ampliació de la concessió atorgada per Orde Ministerial, de data 2 d'octubre de 2001, del Ministeri de Medi Ambient, al Centro de Investigaciones Marinas Delta del Vinalopó, SA, amb la finalitat de realitzar les obres contingudes en el projecte d'ampliació de granja marina d'orada i llobarro del Centro de Investigaciones Marinas Delta del Vinalopó, SA, al terme municipal de Guardamar del Segura (Alacant), que manté la mateixa superfície de domini públic maritimoterrestre i amb augment de la producció.  
Vista la sol·licitud, de data 6 d'agost de 2007, presentada conjuntament pel Centro de Investigaciones Marinas Delta del Vinalopó, SA, i la Granja Marina Bahía de Santa Pola, SLU, en la qual se sol·licita el canvi de titularitat de l'establiment d'aqüicultura marina esmentat anteriorment, a favor de Granja Marina Bahía de Santa Pola, SLU.  
Vista la Resolució, de data 9 de gener de 2008, de la Direcció General de Costes del Ministeri de Medi Ambient, que autoritza la transferència a nom de Granja Marina Bahía de Santa Pola, SLU, de la concessió atorgada per Orde Ministerial, de data 2 d'octubre de 2001, del Ministeri de Medi Ambient, al Centro de Investigaciones Marinas Delta del Vinalopó, SA, i queda el nou titular subrogat en tots els drets i obligacions de l'anterior concessionari, resolc:  
Primer  
Autoritzar el canvi de titularitat de l'establiment d'aqüicultura marina, amb número de registre 024 (autoritzat segons Resolució, de 13 de novembre de 2001, de la Direcció General de Pesca i Comercialització Agrària, al Centro de Investigaciones Marinas Delta del Vinalopó, SA) a favor de Granja Marina Bahía de Santa Pola, SLU (CIF: B-53316964), i queda el nou titular subrogat en tots els drets i obligacions de l'antic titular.  
Segon  
Autoritzar l'ampliació de les instal·lacions existents, que consistix en la transformació de les 12 gàbies actuals de 16 metres de diàmetre a 19 metres, i la instal·lació de 12 noves gàbies de 22 metres de diàmetre, amb els seus corresponents amarratges. El conjunt de la instal·lació constarà de 24 gàbies, i s'incrementarà la capacitat màxima de producció a 1.200 tones (900 tones d'orada i 300 de llobarro), i es mantindrà la mateixa superfície d'ocupació de domini públic maritimoterrestre, 119.956 metres quadrats.  
Tercer  
Les obres d'ampliació es realitzaran d'acord amb el projecte d'ampliació de granja marina d'orada i llobarro del Centro de Investigaciones Marinas Delta del Vinalopó, SA, subscrit, en maig de 2005, per l'enginyer tècnic naval Juan Carlos Díaz Grandio i visat, el 25 de maig de 2005, pel col·legi professional corresponent (número de registre GN-98/05).  
Quart  
Es compliran les condicions i prescripcions següents:  
- Les de l'Orde Ministerial, de data 28 de novembre de 2007, del Ministeri de Medi Ambient, per la qual s'emet informe favorable de la sol·licitud d'ampliació de la concessió atorgada per Orde Ministerial, de data 2 d'octubre de 2001, del Ministeri de Medi Ambient, al Centro de Investigaciones Marinas Delta del Vinalopó, SA, amb la finalitat de realitzar les obres contingudes en el projecte d'ampliació de granja marina d'orada i llobarro del Centro de Investigaciones Marinas Delta del Vinalopó, SA, al terme municipal de Guardamar del Segura (Alacant), i es manté la mateixa superfície de domini públic maritimoterrestre i amb augment de la producció.  
- Les de la Resolució, de declaració d'impacte ambiental, de la conselleria de Territori i Habitatge, de 29 de maig de 2007, per la qual Granja Marina Bahía de Santa Pola, SLU, té l'obligació de remetre els resultats obtinguts del Pla de Vigilància Ambiental a la Direcció General de Qualitat Ambiental de la conselleria de Territori i Habitatge, per avaluar els resultats i controlar la seua possible incidència en la qualitat de les aigües litorals. De forma trimestral, remetran a la Direcció General de Qualitat Ambiental els resultats, l'anàlisi d'estos i les conclusions del programa de vigilància ambiental.  
- Elaborar una relació de cada una de les vendes efectuades, amb indicació de la data i el lloc de venda, l'espècie comercialitzada, els quilograms i el preu.  
Quan els productes es transporten per a la seua venda a un lloc diferent del lloc de cria, els productes hauran d'anar acompanyats d'un document de transport expedit pel productor en el qual s'especifique la informació anterior.  
La informació indicada en els dos paràgrafs anteriors serà remesa pel titular de l'establiment de producció, en suport informàtic format de fitxer normalitzat, a la Direcció Territorial de la conselleria d'Agricultura, Pesca i Alimentació, en la primera setmana del mes següent a què es referixen les dades.  
Quint  
La present autorització tindrà vigència mentre no es produïsca aturada de l'activitat sense causa justificada segons el parer dels servicis tècnics de la conselleria d'Agricultura Pesca i Alimentació, o l'extinció de les autoritzacions emeses pels diferents organismes competents.  
Sext  
L'ampliació s'ajustarà en tot moment al projecte, qualsevol variació haurà de ser comunicada a la conselleria d'Agricultura, Pesca i Alimentació, per a la seua autorització corresponent.  
Sèptim  
La iniciació de les obres així com el seu acabament es comunicarà als servicis territorials de la conselleria d'Agricultura, Pesca i Alimentació, i serà necessària, per a iniciar l'explotació, la inspecció prèvia de les instal·lacions per part dels servicis tècnics de la conselleria.  
Octau   
Els organismes competents podran inspeccionar la marxa de les obres a realitzar, així com el funcionament de l'establiment, i s'obligarà al titular a franquejar l'entrada als inspectors i tècnics corresponents.  
Nové   
L'incompliment de les normes ací establides se sancionarà administrativament de conformitat amb la Llei 2/1994, de la Generalitat Valenciana, de 18 d'abril, sobre defensa dels recursos pesquers.  
Deu   
El present establiment quedarà afecte a allò que s'establix en el Decret 25//2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de Comunitat Valenciana, i haurà de notificar als servicis territorials de la conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:  
a) Els canvis de titularitat, tant de les persones físiques o jurídiques, així com d'aquelles que formen part d'estes.  
b) El cessament de l'activitat.  
c) Les ajudes públiques concedides a l'establiment indicant la seua finalitat.  
d) Els canvis de domicili o raó social, i del número d'identificació social.  
La present resolució no posa fi a la via administrativa i contra esta, es podrà interposar recurs d'alçada davant del secretari autonòmic de la conselleria d'Agricultura, Pesca i Alimentació en el termini d'un mes, comptat des del dia de la notificació de la present resolució, de conformitat amb allò que es disposa en l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 29 de gener de 2008.- El director general d'Empreses Agroalimentàries i Desenvolupament del Medi Rural: José Francisco Ferrando Orta.